המופע של הלוני טונס

המופע של הלוני טונס (באנגלית: The Looney Tunes Show; בישראל נקרא,  כמו באנגלית, הלוני טונס שואו או בשמה המקוצר הלוני טונס) היא סדרת טלוויזיה מצוירת מבית האחים וורנר המבוססת על המותג הפופולרי "לוני טונס", הסדרה צברה רייטינג גבוה בקרב ילדים בארצות הברית.

סקירת סדרה

עלילה 
הסדרה מציגה את חייהם של באגס באני ודאפי דאק אשר גרים בשכונת פרברים צבעונית בלוס אנג'לס יחד עם כל כוכבי הלוני טונס בתור שכניהם. בין הדמויות המשתתפות נמצא את: לולה באני, פורקי פיג, פטוניה פיג, טינה רוסו, סילבסטר, טוויטי, אמה וובסטר/גרני/סבתא, יוסמיטי סאם, מרווין החייזר, פיט הפומה ועוד. כמו כן, בכל פרק ישנו גם קטע מוזיקלי עם אחד או שניים מכוכבי הסדרה וקטע של רוד-ראנר באנימציה תלת־ממדית.

דמויות
 באגס באני - לרוב הוא הדמות הראשית בסדרה. נחשב כאינטליגנט וממציא מקלף הגזרים שבזכותו התעשר, בנוסף, תמיד נשמע את משפטו הקבוע "מה נשמע, דוק?" (או באנגלית: what's up,Doc?). חברו הטוב ביותר הוא דאפי דאק. במהלך הסדרה חשב שטאז השד הטסמני  הוא כלב, והחליט לאמצו. חברתו היא לולה באני. בפרק 51 התגלה, שהוא נולד בכוכב קריפטון וכי שמו האמיתי הוא קל אל (חיקוי לסופרמן) כאשר הוא גיבור על הנקרא סופר ארנב. הוא מנסה לשכוח את חייו הקודמים. לאחר מכן נוטל את זהות באט ארנב.
 דאפי דאק - חברו הטוב ביותר של באגס באני, ברווז שחור, חסר אינטליגנציה השקוע בעצמו. בכל מה שדאפי עושה (לרוב זה מעשה רע) הוא תמיד מאשים אחרים, למרות שהוא זה העושה את המעשה. הוא גר עם באגס באני באותו בית (כביכול, עד שיעמוד שוב על הרגליים), אך מצב זה נמשך שנים בלי מאמץ מצידו של דאפי לנסות למצוא עבודה, על אף, שבמהלך הסדרה הוא קיבל תואר בקוסמטיקה, תפקיד מנכ"ל בחברה החמישית בגודל בעולם (והרס אותה) והתגייס לחיל הנחתים של ארצות הברית (ופרש מפאת רגליו השטוחות), וגנב את אחד ההמצאות של באגס (מקלף הגזרים האוטומטי).  אבל דבר זה מתבטל כאשר בעזרת מכונת הזמן שלו באגס חוזר לעבר ומבטל את השתלשלות האירועים, שגרמה לו לגנוב ממנו את ההמצאה. הוא  גם עבד כראש חברת טלוויזיה ופוטר משם, (כי פיטר את כל העובדים). חברתו היא טינה רוסו.
 פורקי החזיר - אחד מחבריו הטובים של דאפי דאק. כשהיה בתיכון עם דאפי, הוא היה התלמיד המקובל ביותר. תמיד מגמגם, בתחילה עובד כרואה חשבון אך לאחר שפוטר (באשמתו של באגס) עובד בקייטרינג.
 ספידי גונזלס - מוכר כעכבר המהיר ביותר במקסיקו ובעל המקום "פיצה אריבה". הוא גר בחור העכבר בביתם של באגס ודאפי.
 לולה באני - חברתו של באגס באני. מדברת במהירות בין אם מקשיבים לה או לא. היפראקטיבית טיפשה, ונוטה להסיק מסקנות שגויות ולספר סיפורים ארוכים ולא קשורים.
 טינה רוסו - החברה של דאפי דאק. לרוב חכמה מאוד וגם צינית. שונאת את עבודתה הקשה בחנות הצילום ושונאת את הבוס שלה.
 יוסמיטי סאם - שכן של באגס באני. הוא נמוך קומה, עצבני ובעל זקן ארוך המגיע עד רגליו. תמיד מצויד בנשק חם.

דמויות משנה 
 טאז השד הטסמני - חיית המחמד של באגס באני, למרות שהוא שד טסמני.
 אלמר ג'יי פאד - צייד, בסדרה הוא הפסיק לצוד את באגס באני ועבר לכתב חדשות.
 פיט פומה - עובד בגן חיות ואחד החברים הטובים ביותר של דאפי דאק מהתיכון. אידיוט לגמרי ובטלן ועובד בהרבה עבודות מזדמנות.
 מרווין מאדים - מרווין הוא מכוכב מאדים, שהלך לתיכון של דאפי והפך לאחד מחבריו הטובים ביותר. מנסה להשתלט על כדור הארץ. 
 גוסמר - מפלצת אדומה ושעירה. בנה של לוז המכשפה. תקוע בגוף של מפלצת אך בעצם ילד קטן וחמוד, הרואה בדאפי דאק דמות לחיקוי.
 לוז המכשפה - אימו של גוסמר. היא מכשפה, ושכנה של באגס ודאפי. לא סובלת את דאפי ולא מרשה לגוסמר לדבר אתו, כדי שהוא לא יושפע מהתנהגותו הוולגרית של דאפי.
 דוקטור וייסברג - רופא שמדבר עם דמויות הלוני טונס ובודק את פציעותיהם. מדבר במבטא יהודי טיפוסי. מרבה ללכת מדי שנה ליריד לאחר סיום עבודתו.
 סבתא - היא גם שכנה של באגס ודאפי. וגרה עם חיות המחמד שלה טוויטי וסילבסטר.
 טוויטי - קנר קטן וצהוב אשר גר עם סבתא וסילבסטר.
 סילבסטר החתול - חתול אשר גר עם סבתא וטוויטי. מנסה ברוב זמנו לתפוס את טוויטי.
 מאק וטוש - שני סנאי כיס אופטימיים המרבים לפטפט. החברים הטובים ביותר אשר מנהלים חנות עתיקות.
 פפה לה פיו - בואש בעל תפקידים רומנטיים בסדרה אשר נישא שבע פעמים, ופעם נוספת עם לולה (למרות שהיא נפרדה ממנו). כולם שומרים ממנו מרחק בשל ריחו המדיף צחנה.
 רוד ראנר - הקוקייה המהירה המעוררת את תאבונו של וויל אי. קיוטי.
 וייל אי. קיוטי - קיוטי רעב אשר רודף אחרי רוד ראנר ותמיד מסכן את חייו ברדיפה אחרי רוד ראנר אשר ללא הצלחה.
 פוגהורן לגהורן - תרנגול אנושי ושמנמן. פוגהורן מסרב לראות את השלילי בכל מצב לא משנה כמה ברור זה יכול להיות. נוהג לחזור על משפטו: "אני אומר". משום מה מוצא בדאפי דאק פוטנציאל המתברר תמיד כשגוי. הוא התרנגול העשיר ביותר בעולם והיה בעל חברת "אינורמקורפ" עד אשר דאפי הרס אותה.
 וולטר באני - אביה של לולה, נשוי לפטרישיה. ארנב עשיר, חבר פופולרי ומוערך במועדון הקאנטרי קלאב. וולטר מחבב את באגס באני, ואף מתייחס אליו כבנו (על אף שבאגס חבר של בתו). בפרק בו נערך טורניר אבות ובנים, בחר בו, בלית ברירה, כבן שלו לטורניר על אף העובדה שאין לו ילדים ממין זכר. בניגוד לבאגס, וולטר מתעב את דאפי דאק, כי השתמש במספר החברות שלו במועדון על מנת לקבל מוצרים על חשבונו, לבסוף כעונש, דאפי אולץ לעבוד במקום עד שיחזיר למועדון את הכסף שבזבז על שמו, מאז הוא אינו מאפשר לו להיכנס למועדון.
 ססיל - צב מרושע, שנראה בתוכנית רק בשני פרקים, בראשון, בו הוא עובד בחברת הכבלים "טרנביזיטרון". באותו פרק  הוא ניתק לבאגס את הכבלים באמצע משחק כדורסל שרצה לראות, אך פוטר בסוף כי איחר לזמן שדאפי הקצה לו להגיע למשרד עקב כך שבאגס עיכב אותו כאשר התחפש לדמויות שונות. מתואר כאחד שנהנה להתעלל באנשים. בפרק השני  הוא מרוויח מפגיעות מכונית שהוא מביים, וסוחט את הנהגים המסכנים. לאחר שנפגע על ידי באגס, הוא עולה עליו ומפסיק את פעילותו.

קישורים חיצוניים 

 

סדרות הנפשה אמריקאיות
לוני טונס: סדרות טלוויזיה
באגס באני
ערוץ הילדים: תוכניות רכש
קומדיות מצבים מונפשות
קומדיות מצבים אמריקאיות
סדרות טלוויזיה אמריקאיות שעלו לשידור בשנות ה-2010
Cartoon Network: תוכניות וסדרות
האחים וורנר הנפשה: סדרות טלוויזיה